[http://el.wikipedia.org/wiki/Πύλη:Κύρια](http://el.wikipedia.org/wiki/%CE%A0%CF%8D%CE%BB%CE%B7%3A%CE%9A%CF%8D%CF%81%CE%B9%CE%B1)

**Φύλλο εργασίας 1**

|  |  |
| --- | --- |
| **Ονοματεπώνυμο:**  | **Ημερομηνία:** |

 **«Επιδημία» η παιδική παχυσαρκία στην Ελλάδα**

 Εκτιμάται ότι το 2015, θα είναι υπέρβαροι περίπου 2,3 δισ. άνθρωποι Μορφή επιδημίας παίρνει η παχυσαρκία στην Ελλάδα με τα παιδιά να είναι τα πιο παχύσαρκα σε ευρωπαϊκό επίπεδο. Το ποσοστό των υπέρβαρων αντιστοιχεί στο 35,2% του γενικού πληθυσμού ενώ το ποσοστό των παχύσαρκων φτάνει το 22,5%.

Σύμφωνα με τον Παγκόσμιο Οργανισμό Υγείας, το 2005 1,6 δισεκατομμύριο άνθρωποι ήταν υπέρβαροι ενώ τουλάχιστον 400 εκατομμύρια ήταν παχύσαρκοι. Την ίδια περίοδο, τουλάχιστον 20 εκατομμύρια παιδιά παγκοσμίως, υπολογίζεται ότι ήταν υπέρβαρα, ανέφερε σε συνέντευξη Τύπου ο αντιπρόεδρος της Ελληνικής Ενδοκρινολογικής Εταιρείας, με αφορμή την Παγκόσμια Ημέρα κατά της Παχυσαρκίας στις 24 Οκτωβρίου.

Τα παχύσαρκα παιδιά διατρέχουν μεγάλο κίνδυνο να εμφανίσουν σημαντικές επιπλοκές στην υγεία τους, τόσο κατά την παιδική ηλικία όσο και αργότερα, καθώς συνήθως εξελίσσονται σε παχύσαρκους ενήλικες.

Το πρόβλημα της παχυσαρκίας μπορεί να ξεκινήσει από την εμβρυϊκή ηλικία όταν η μητέρα καπνίζει κατά την κύηση. Οι κρίσιμες ηλικίες όπου τα παιδιά εμφανίζουν παχυσαρκία είναι τα 2-3 έτη, τα 5-7 έτη και η εφηβεία.

Δυστυχώς τα νοσήματα που προκαλούνται από την παχυσαρκία είναι χρόνια και σοβαρά και τις περισσότερες φορές οι επιπλοκές τους δεν είναι αναστρέψιμες. Στα νοσήματα αυτά περιλαμβάνονται η στεφανιαία νόσος, η αρτηριακή υπέρταση, τα εγκεφαλικά επεισόδια, η καρδιακή δυσλειτουργία, ο σακχαρώδης διαβήτης και διάφοροι τύποι καρκίνων.

**Διαβάζουμε το παραπάνω άρθρο με θέμα την παιδική παχυσαρκία και απαντώ στις ερωτήσεις:**

1. ***Ποιο είναι το ποσοστό στην Ελλάδα των υπέρβαρων παιδιών;***
2. ***Ποιοι είναι οι κίνδυνοι που διατρέχουν όσοι είναι παχύσαρκοι;***
3. ***Ποιες είναι οι κρίσιμες ηλικίες για την εμφάνιση της παιδικής παχυσαρκίας;***
4. ***Η παιδική παχυσαρκία αποτελεί πρόβλημα μόνο για τα παιδιά στην Ελλάδα;***
5. ***Ποια είναι η λέξη κλειδί στο κείμενο που φανερώνει τις μεγάλες διαστάσεις του προβλήματος της παιδικής παχυσαρκίας; (Δικαιολογήστε της απάντησή σας).***